Baba se lykie in asblik gekryArgieffoto Die lykie van ŉ baba is Maandag in ŉ asblik in Honeydew, Johannesburg gevind. Russel Meiring, woordvoerder van ER24, sê paramedici is deur ŉ veiligheidswag na die toneel ontbied. “Toe paramedici die asblik deursoek het hulle op die baba afgekom.” Meiring sê die baba was nie eers ŉ maand oud nie. Die baba is op die toneel dood verklaar. Volgens Meiring het die veiligheidswag aan hulle gesê dat ŉ hawelose vrou op die baba afgekom het terwyl sy in die asblik gegrou het. Die polisie ondersoek die saak.